**BIZTONSÁGI SZOLGÁLATOK**

A személy- és vagyonvédelmi tevékenység a művészeti, szórakoztató és szabadidős rendezvények alkalmával a szolgáltatást támogató tevékenységek körébe esik. Szórakoztató rendezvények, mint például falunapok, művészeti és zenei fesztiválok alkalmával az odalátogató emberek létszámának nagysága, az ott lévő emberek vérmérséklete közti különbsége, esetleges alkohol és drog fogyasztás mind indokolja a rend és a biztonság fenntartása érdekében biztonsági szolgálat működtetését az esemény ideje alatt. Ezek a szolgálatok végzik az eseményre történő be és kiléptetést, az esemény területén a rend és a biztonság fenntartását. Segítik továbbá a mentési műveleteket veszélyhelyzetek (pl. tűz) esetén bent lévő személyek mentését, a menekülés rendezettségének fenntartását. A pánik eshetőleges kialakulásának csökkentését. A rendezvények biztosítására vonatkozóan több jogszabály is tartalmaz előírásokat.

Mi is az a rendezvény? Ennek eldöntésére a rendezvény fogalmi meghatározása szolgál.

*A rendezvény fogalma:* *egy adott szempont szerint, valamely szervezet vagy magánszemély által rendezett társasági esemény, közös összejövetel, ahol a különböző emberek valamilyen célból találkoznak, alkalmi, állandó vagy folyamatos jelleggel.*

Láthatjuk, hogy félreértések nélkül eldönthető, hogy éppen rendezvényen tartózkodunk vagy sem. Na de a viccet félretéve, lássunk néhány konkrétumot, hogy mégis milyenfajta rendezvények lehetnek és a rendezvénybiztosítás lényeges kérdéseit.

Vonatkozó jogszabályok a teljesség igénye nélkül:

* 1989. évi III. tvr. a gyülekezési jogról
* 2005. évi CXXXIII. törvény a személy- és vagyonvédelemi, valamint magánnyomozói tevékenység szabályairól
* 23/2011. (III. 8.) Korm. rendelet a zenés, táncos rendezvények működésének biztonságosabbá tételéről
* 5/2006. (II. 7.) EüM rendelet a mentésről

*Rendezvények fajtái:*

* politikai rendezvények (állami rendezvények, párt rendezvények, békés összejövetelek, felvonulások, tüntetések stb.),
* sportrendezvények,
* kulturális rendezvények (koncert, kiállítás, évfordulós megemlékezések, egyéb rendezvények),
* vallási rendezvények (körmenet, kultusztalálkozások stb.),
* gazdasági rendezvények (vásárok, bemutatók, kiállítások),
* katonai rendezvények (eskü, tiszt-, tiszthelyettes avatás, fegyverbemutató, hon- védelmi nap, hadgyakorlat stb.),
* magánrendezvények (esküvő, fogadás, parti stb.).

Az szabadidő, szórakoztatás ágazatokba a kulturális és a sportrendezvények tartoznak. Hiszen a sport, a művészet és a kultúra szorosan kapcsolódik egymáshoz. Gondolhatunk itt a talajtornára, vagy a szinkronúszásra, de új sportágként a rúdtáncra, melyek mind művészi megjelenési formának is tekinthetők a gyakorlatok elemei, kidolgozottsága, harmonikussága és látványossága okán.

*A rendezvénybiztosítás fogalma:*

Azon intézkedések és tevékenységek összessége, amely az adott rendezvény, esemény zavartalan lebonyolítása érdekében, a résztvevő személyek élet- és vagyonbiztonságának érdekében kerül alkalmazásra.

*A rendezvénybiztosítás célja*

* a rendezvény zavartalan lebonyolításának biztosítása,
* az illetéktelen személyek kiszűrése, távoltartása,
* a rendezvényen résztvevők személyi és vagyoni biztonságának megóvása,
* a rendezvényen megjelenı VIP személyek, vezetık testi épségének és vagyonbiztonságának biztosítása,
* a rendezvény területének és környezetének megóvása,
* a rendbontásra irányuló törekvések megakadályozása,
* a rendbontást előidéző személyek megfékezése, kiszűrése, és a hatósági személyek segítségével, ezen személyek kiemelése, a rendezvényről való eltávolítása

Most, hogy tisztába kerültünk a vagyon és személyvédelem jogszabályi meghatározásaival és jogi hátterével és az ágazatokhoz való kapcsolódásával. Lássuk a munkavédelmi vonatkozását a témának.

*Milyen kockázatok érhetik a rendezvények biztosításában résztvevő munkavállalót?:*

* Biológiai kockázatok, mint rovarok csípése, állatok - emberek támadása, vírusok, baktériumok.
* Fizikai kockázatok, mint tűz és/vagy robbanás, például látványelemként alkalmazott pirotechnikai eszköz miatt, továbbá elesés, elbotlás, elcsúszás, le- és beesés, tárgyak ráesése stb.
* Kémiai kockázatok, mint vegyszerek, vegyi anyagok lenyelése, kiömlése, szétszóródása, kifröccsenése és szilárd tárgyról vagy felületről, mint másodlagos hordozóról bőrfelületen beszívódása.
* Pszichoszociális kockázatok, mint kirekesztettség érzése, konfliktus helyzetek kialakulása, bántalmazás (szóban, tettleg), családi – munkahelyi problémák okozta stressz.

*Milyen intézkedéseket tehet a munkáltató a kockázatok csökkentésére?:*

* Biológiai kockázatok: munkavállalók rovar és kutya riasztóval történő ellátása, gyakorlati önvédelmi és elméleti pszichológiai oktatások szervezése, lebonyolítása kötelező jelleggel munkaidőben, megfelelő foglalkozás-egyészségügyi szolgáltatás biztosítása és rendszeres szűrővizsgálatok elvégeztetése.
* Fizikai kockázatok: Tűzvédelmi és munkabiztonsági gyakorlati és elméleti oktatások szervezése és megtartása. Az ismeretek elsajátításának és a szabályok betartásának ellenőrzésére alkalmazzunk, kitöltős teszteket az oktatások alkalmával és tartsunk munkahelyi szemléket.
* Kémiai kockázatok: Oktatások részét képezze a kémiai kockázatok megismerése és kitöltős tesztben is legyen ilyen kérdés.
* Pszichoszociális kockázatok: Ebben az esetben több módszer is lehetséges, de mindegyik megfelelőségének alappillére a megfelelő munkafeltételek megteremtése és a kölcsönös kompromisszumokon alapuló, partneri viszony kialakítása a munkáltató és a munkavállaló között. Csak ennek megléte után van lehetőség a pszichoszociális kockázatok megfelelő felmérésére, mivel annak során személyes jellegű és a belső milyenségét kutató kérdésekre kell válaszolnia. Ehhez egy megfelelő főnök – beosztott bizalmi viszony elengedhetetlen. A megfelelően felmért kockázatokat követően tervezhető meg és vezethető be egy megfelelő program a pszichoszociális kockázatok csökkentésére. Kisebb cégeknél (1-10 fő) alkalmazható személyre szabott program, segítségnyújtás is.

*Mit tehet a munkavállaló a kockázatok csökkentésére?:*

Minden esetben általánosan elmondható, hogy igyekezzen betartani a vonatkozó munkabiztonsági és egészségvédelmi előírásokat, továbbá munkáját úgy végezze, hogy azzal sem magának, sem másoknak a testi épségét vagy az egészségét nem veszélyezteti. Emellett nagyon fontos, hogy a munkavégzés során minden esetben fokozott figyelmet tanúsítson, hogy a leselkedő veszélyt idejében észrevehesse és reagálhasson annak kialakulása, bekövetkezése ellen, illetve idejében elkezdhesse a veszélyhelyzet (pl. tűz, természeti csapás stb.) előli menekülést, illetőleg a mentés elősegítését.